ლენტეხის მუნიციპალიტეტის საკრებულოს

დადგენილება № 27

2012 წლის 19 სექტემბერი

დაბა ლენტეხი

,,ლენტეხის მუნიციპალიტეტის ტერიტორიაზე ადგილობრივი (ქონების) გადასახადის შემოღების შესახებ” ლენტეხის მუნიციპალიტეტის საკრებულოს 2012 წლის 28 მარტის №14 დადგენილებაში ცვლილების შეტანის თაობაზე

,,ნორმატიული აქტების შესახებ” საქართველოს კანონის მე-20 მუხლის შესაბამისად, ლენტეხის მუნიციპალიტეტის საკრებულომ **დაადგინა:**

**მუხლი 1**

,,ლენტეხის მუნიციპალიტეტის ტერიტორიაზე ადგილობრივი (ქონების) გადასახადის შემოღების შესახებ” ლენტეხის მუნიციპალიტეტის საკრებულოს 2012 წლის 28 მარტის №14 დადგენილებაში (www.matsne.gov.ge, 11/04/2012წ., სარეგისტრაციო კოდი : 200130000 35.115.016081) შეტანილ იქნეს შემდეგი ცვლილება .

ა) დადგენილების მე-2 მუხლი ჩამოყალიბდეს შემდეგი რედაქციით:

 ,,2. ქონების გადასახადის გამოანგარიშებისა და გადახდის წესი დადგენილია საქართველოს საგადასახადო კოდექსის 205-ე მუხლით.“ ;

ბ) დადგენილების დამტკიცებულ დანართ №1-ს დაემატოს შემდეგი შინაარსის მე-6 მუხლი:

**,,მუხლი 6.** ქონების გადასახადისაგან გათავისუფლდეს.

ა) ლენტეხის მუნიციპალიტეტის ტერიტორიაზე მდებარე საცხოვრებელ სახლებზე მიმაგრებული მიწის ნაკვეთები სრულიად;

ბ) ლენტეხის მუნიციპალიტეტის ტერიტორიაზე მდებარე ავტოფარეხზე მიმაგრებული მიწის ნაკვეთები;“;

გ) დადგენილებას დაემატოს შემდეგი შინაარსის 41 მუხლი:

ამ დადგენილებით დამტკიცებული დანართი №1-ის მე-6 მუხლის მოქმედება გავრცელდეს 2012 წლის 1 იანვრიდან წარმოშობილ სამართლებრივ ურთიერთობებზე.

**მუხლი 2**

დადგენილება ამოქმედდეს გამოქვეყნებისთანავე.

საკრებულოს თავმჯდომარის მოვალეობის შემსრულებელი  ა. ქურასბედიანი